open-index/open-wikipedia-markdown huggingface dataset:
Ιωσήφ Νικολαΐδης

Ο **Ιωσήφ Νικολαΐδης**, γεννημένος στις 13 Μαρτίου 1977, είναι Έλληνας πρώην επαγγελματίας καλαθοσφαιριστής και προπονητής καλαθοσφαίρισης.

## Καριέρα
Ο Ιωσήφ Νικολαΐδης ξεκίνησε να παίζει μπάσκετ στην ακαδημία ΑΚΘ Αστέρια του Θόδωρου Ροδόπουλου, πριν μεταβεί στις Ηνωμένες Πολιτείες, όπου σπούδασε φυσική αγωγή και ψυχολογία στο Μount Senario College του Ουισκόνσιν, με υποτροφία.

Αφού επέστρεψε στην Ελλάδα, αγωνίστηκε την σεζόν 2001-02 με την ομάδα του Άρη στην Α1 εθνική κατηγορία. Συνέχισε σε ομάδες χαμηλότερων κατηγοριών, όπως ο Ερμής Λαγκαδά, ο Γ.Σ. Λαυρίου, ο Α.Σ. Ασβεστοχωρίου, ο Πανεδεσσαικος.

Από το 2005 και έπειτα ασχολείται με την προπονητική, όντας αρχικά προπονητής της ανδρικής ομάδας και των ακαδημιών του ΑΚΘ Αστέρια, μαζί με τον Ροδόπουλο. Το 2012, συμφώνησε με την GBA, ακαδημία καλαθοσφαίρισης των Δημήτρη Διαμαντίδη, Λάζαρου Παπαδόπουλου και Κώστα Χαραλαμπίδη.

Τον Ιούνιο του 2016, έλυσε την συνεργασία του με την ομάδα της GBA, Από το καλοκαίρι του 2016 ως το 2018 ήταν προπονητής στα τμήματα υποδομής του Ολυμπιακού.  Την χρονιά 2018-2019 υπήρξε προπονητής της ανδρικής και εφηβικής ομάδας του Μαντουλίδη. Από το καλοκαίρι του 2021 είναι προπονητής στην ακαδημία Δέ κα του Νίκου Χατζηβρέτα.

Εχει υπάρξει βασικό στέλεχος του Salonica Basketball Camp από το 2005 ως το 2012.

## Παραπομπές


## Πηγές
* Gba Academy - Greek Basketball Academy - ΝΙΚΟΛΑΪΔΗΣ ΙΩΣΗΦ
* Με Βασιλακόπουλο την Κυριακή η πίτα της ΕΚΑΣΘ! 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λαυρίου
Κατηγορία:Καλαθοσφαιριστές Ερμή Λαγκαδά
Κατηγορία:Σούτινγκ γκαρντ
Κατηγορία:Προπονητές καλαθοσφαίρισης Ακαδημίας ΔΕΚΑ
Γυψ

Το ***Γυψ*** είναι γένος των Γυπών του Παλαιού Κόσμου της οικογένειας των Αετίδων. Δημιουργημένο από τον Μάριο Ιούλιο Καίσαρα Σαβίτζυ, περιλαμβάνει τα παρακάτω υπάρχοντα είδη:
* Όρνιο, *Gyps fulvus*
* Ασπρόγλουτος γύπας, *Gyps bengalensis*
* Αφρικανόγυπας, *Gyps rueppelli*
* Ινδικός γύπας, *Gyps indicus*
* Λεπτόραμφος γύπας, *Gyps teruirostris*
* Γύπας των Ιμαλαΐων, *Gyps himalayanensis*
* Ασπρόπλατος γύπας, *Gyps africanus*
* Γύπας του Ακρωτηρίου, *Gyps coprotheres*

## Περιγραφή
Όλα τα είδη του γένους έχουν τα ίδια χαρακτηριστικά: γυμνός λαιμός και κεφάλι, σκουρόχρωμο φτέρωμα, φαρδιές φτερούγες και χοντρό ράμφος. Τα πουλιά αυτά είναι καθαριστές, δηλαδή τρέφονται με θνησιμαία μεγάλων θηλαστικών. Οι γύπες του Παλαιού Κόσμου βρίσκουν τα θνησιμαία χάρις την όραση. 

## Άλλα είδη
Ένα προϊστορικό είδος είναι γνωστό μόνο από απολιθωμένα λείψανα από το Μέσο μέχρι το Ύστερο Πλειστόκαινο σε τοποθεσίες σε όλη τη κεντρική και ανατολική Μεσόγειο: ο *[[Μαλτέζικος γύπας]]* (*Gyps melitensis*). Πρόσφατα, ένα άλλο απολιθωμένο είδος, ο *[[Βουλγαρικός γύπας]]* (*Gyps bochenskii*) έζησε κατά το Ύστερο Πλειόκαινο στη Βουλγαρία. 

## Παραπομπές

Κατηγορία:Πτωματοφάγα ζώα
Κατηγορία:Αετίδες
Βοτονόσι Ιωαννίνων

Το **Βοτονόσι** είναι οικισμός της Ηπείρου στην Περιφερειακή Ενότητα Ιωαννίνων. 

## Γενικά στοιχεία
Το Βοτονόσι είναι ο πρώτος οικισμός που συναντά κανείς μετά το Μέτσοβο στο μήκος της Εθνικής Οδού Τρικάλων-Ιωαννίνων. Επίσης βρίσκεται σε σχετικά κοντινή απόσταση από την εθνική οδό εάν στρίψετε στην στροφή για Βοτονόσι.  Απέχει μόλις 40 χιλιόμετρα από την πόλη των Ιωαννίνων και 10 από το Μέτσοβο. Επίσημη ονομασία του οικισμού είναι το Βοτονόσιον. Το Βοτονόσι βρίσκεται σε υψόμετρο 794 μέτρων πάνω από την επιφάνεια της θάλασσας.

Το απόγευμα της 20ής Απριλίου 1941, στο χωριό, ο Γεώργιος Τσολάκογλου υπέγραψε με τον διοικητή της LSSAH Ζεπ Ντίντριχ, πρωτόκολλο ανακωχής, με το οποίο σταματούσε κάθε εχθροπραξία μεταξύ Ελλάδας και Γερμανίας από τις 18:00 της ίδιας μέρας.

## Διοικητικά στοιχεία
Αναφέρεται επίσημα, μετά την απελευθέρωση της Ηπείρου, γραμμένη ως *Βουτονόσιον*, το 1919 στο ΦΕΚ 184Α - 19/08/1919 να προσαρτάται στην τότε κοινότητα Μετσόβου. Το 1929 με το ΦΕΚ 17Α - 19/01/1929 να ορίζεται έδρα της ομώνυμης νεοϊδρυθείσας κοινότητας ενώ το 1940 το όνομα του οικισμού διορθώθηκε σε Βοτονόσιον. Σύμφωνα με το σχέδιο Καλλικράτης ανήκει στην τοπική κοινότητα Μικρού Περιστερίου της δημοτικής ενότητας Εγνατίας, που υπάγεται στο δήμο Μετσόβου και σύμφωνα με την απογραφή 2011 έχει πληθυσμό 220 κατοίκους.

## Ιστορικό πληθυσμού
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Αξιοθέατα
Στο Βοτονόσι λέγεται ότι είχε κτίσει ο βασιλιάς Πύρρος το ανάκτορό του. Για αυτό στον οικισμό υπάρχει αρχαιολογικός χώρος μικρής έκτασης βέβαια. Στην μέση περίπου της διαδρομής Βοτονόσι-Ανθοχώρι ο επισκέπτης συναντά ένα πανέμορφο πέτρινο γεφύρι και από κάτω το ποτάμι να κυλά ο ποταμός Άραχθος. Το έργο συγχρηματοδοτήθηκε από την Ε.Ε. και είναι επισκέψιμο ακόμη και σήμερα. Επιπρόσθετα στο χωριό δεσπόζει η εκκλησία Μεταμόρφωση του Σωτήρος, η οποία είναι κατασκευής του 19ου αιώνα (1898).Το τέμπλο της είναι μοναδικής ξυλουργικής τεχνικής και μεγάλης ιστορικής αξίας. Επίσης υπήρξε μια ηρωική μάχη στα λεγόμενα «τρία χάνια Βοτονοσίου» τον Νοέμβριο του 1913 ανάμεσα σε ελληνικά και τουρκικά στρατεύματα.

## Εκπαίδευση
Στο χωριό λειτουργεί νηπιαγωγείο και δημοτικό με μικρό αριθμό μαθητών ενώ για την υπόλοιπη εκπαίδευση τους πηγαίνουνε στο πλησιέστερο γυμνάσιο και λύκειο, αυτό της Χρυσοβίτσας.

## Παραπομπές


Κατηγορία:Δήμος Μετσόβου
Κατηγορία:Χωριά της περιφερειακής ενότητας Ιωαννίνων
Χρυσόστομος Λαυριώτης

Ο **Χρυσόστομος Λαυριώτης** (1856-1908) ήταν ηγούμενος στο Άγιον Όρος από τη Μάδυτο της Ανατολικής Θράκης.

## Βίος
Ο Χρυσόστομος Λαυριώτης γεννήθηκε το έτος 1856 στη Μάδυτο της Ανατολικής Θράκης. Μετέβη με το πατέρα του στην Ιερουσαλήμ και επιστρέφει στη γενέτειρά του για να ολοκληρώσει τις εγκύκλιες σπουδές του. Παραμένει για λίγο χρονικό διάστημα στο κελλί *Ευαγγελισμός της Θεοτόκου* στις Καρυές. Αποστέλλεται από τη Μεγίστη Λαύρα στη Θεολογική Σχολή της Χάλκης απ' όπου αποφοιτά αριστούχος. Επανέρχεται στην Μεγίστη Λαύρα και διορίζεται βοηθός και έπειτα Σχολάρχης της Αθωνιάδος Σχολής (1886-1889) και αργότερα αρχιγραμματέας της Ιεράς Κοινότητας (1889-1894) Χειροτονήθηκε προεσβύτερος από τον Πατριάρχη Ιωακείμ Γ' όταν ήταν μητροπολίτης Θεσσαλονίκης. Εξελέγη προϊστάμενος-προηγούμενος (1897) και υπηρέτησε τη Λάυρα ως Επίτροπος και Αντιπρόσωπος. Υπήρξε μέλος της φιλεκπαιδευτικής αδελφότητας Μαδυτινών και της Εταιρείας Μεσαιωνικών Σπουδών της Κωνσταντινούπολης.
## Η δολοφονία του
Κατά την μετάβασή του για την εορτή των Χριστουγέννων στην Μ. Λαύρα, στις 22 Δεκεμβρίου 1908 δολοφονήθηκε στα όρια της Ι. Μ. Ιβήρων. Σχετικά με τα αίτια της δολοφονίας του ο υποτακτικός του δόκιμος Αλέξανδρος που τον συνόδευε διατύπωσε την άποψη πως ο Χρυσόστομος υπήρξε θύμα του Κελλιώτικού ζητήματος, δηλαδή της εξάρτησης του μεγάλου αριθμού των μοναχών από την Ι.Μ. Μ.Λαύρας. 

## Συγγραφικό έργο
* Συνέταξε κατάλογο χειρογράφων της αδελφότητας Ιωασαφαίων Ι. Σκήτης Καυσοκαλυβίων
* Συνέταξε ακολουθίες και μελοποίησε δοξαστικά διαφόρων Αγίων Γεωργίου, Ευσταθίου,Μεθοδιου, Μαξίμου Καυσοκαλιβίτη
* Συνέταξε κατάλογο χειρογράφων Πρωτάτου-Ι.Κοινότητας
* Συνεταξε κατάλογο χειρογράφωνΚωδίκων Ι.Μ. Μεγίστης Λάυρας. 

## Παραπομπές

## Πηγές
* Γέρων Παύλος Λαυριώτης, «Προηγούμενος Χρυσόστομος Λαυριώτης (1856-1908)» στο:Ζ' Διεθνές Επιστημονικό Συμπόσιο *Το Άγιον Όρος στα χρόνια της απελευθέρωσης-Πρακτικά Συνεδρίου, Θεσσαλονίκη,2013, σελ. 119-129
*

Χρυσοστομος Λαυριωτης
Χρυσοστομος Λαυριωτης
Νικόλαος Τζουγανάτος

Ο **Νικόλαος Τζουγανάτος** (1906-1994) ήταν φιλόλογος και εκπαιδευτικός.

Γεννήθηκε το 1906 στην Ανωγή Κεφαλονιάς και πήρε την εγκύκλια παιδεία του στο Αργοστόλι. Φοίτησε στη Φιλοσοφική Αθηνών. Εργάστηκε στη δημόσια μέση εκπαίδευση, στο Γυμνάσιο Κομοτηνής,  στη Βαρβάκειος Σχολή, ενώ ασχολήθηκε και με την φροντιστηριακή εκπαίδευση.

Ήταν παντρεμένος και έχει αποκτήσει ένα γιο, τον καθηγητή Νομικής (Εμπορικό Δίκαιο) στο ΕΚΠΑ Δημήτριο Τζουγανάτο.

Δημοσίευσε μελέτες στο περιοδικό *Κεφαλλονήτικη πρόοδος*, Κεφαλλονήτικα Χρονικά*, στο *Ηώς*, *Παρνασσός''
## Πηγές
*Δημήτρης Λουκάτος, «Νικόλαος Δ. Τζουγανάτος», Λαογραφία, τομ.37(1993-1994), σελ428-430

Κατηγορία:Έλληνες φιλόλογοι
Διγενής Ακρίτας Μόρφου (καλαθοσφαίριση)

Ο **Διγενής Ακρίτας Μόρφου** (ή **Διγενής Μόρφου**) είναι κυπριακή καλαθοσφαιρική ομάδα με έδρα τη Μόρφου. Αποτελούσε μέρος του συλλόγου **[[Διγενής Ακρίτας Μόρφου]]** που ιδρύθηκε στις 23 Απριλίου 1931. 

Η έδρα του σωματείου βρίσκεται στη Μόρφου, ωστόσο από το 1974 δεν μπορεί να τη χρησιμοποιήσει λόγω της τουρκικής εισβολής και κατοχής. Από το 1974 η ομάδα εδρεύει στη Λευκωσία. 

Η καλαθοσφαιρική ομάδα έχει κατακτήσει τρία πρωταθλήματα Α΄ κατηγορίας και πέντε πρωταθλήματα Β΄ κατηγορίας, όπως και δύο κύπελλα Κύπρου Β΄ κατηγορίας.

## Ίδρυση

Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η  εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.

## Έμβλημα και χρώματα
Έμβλημα του σωματείου είναι ο τοξότης και χρώματα του το πράσινο και το άσπρο.

## Ιστορία
Τη δεκαετία του 1950 ξεκίνησε η ενασχόληση των νέων της Μόρφου με την καλαθοσφαίριση. Ο Διγενής δημιούργησε καλαθοσφαιρική ομάδα η οποία μέχρι το 1974 ήταν πολύ ισχυρή. Ο Διγενής κατέκτησε τα τρία πρωταθλήματα Κύπρου (1965-66,1966-67, 1967-68).  

Η τραγικότερη ημέρα στην ιστορία του σωματείου καταγράφεται το καλοκαίρι του 1974, με την κατάληψη της Μόρφου από τα τουρκικά στρατεύματα μετά την τουρκική εισβολή στην Κύπρο, γεγονός που κατέστησε το σωματείο προσφυγικό. Ο εκτοπισμός δημιούργησε πολλά προβλήματα στην ομάδα που βρέθηκε χωρίς έδρα, χωρίς αθλητικό υλικό και με τα μέλη και τους φιλάθλους της διασκορπισμένους σε ολόκληρη την Κύπρο.

Το 2002, 2004, 2009, 2022 και 2025 κατέκτησε το πρωτάθλημα Β΄ κατηγορίας. Το 2009 και το 2022 κατέκτησε και το κύπελλο Κύπρου Β΄ κατηγορίας. Το 2010 το σωματείο ανέστειλε τη λειτουργία του καλαθοσφαιρικού τμήματος για οικονομικούς λόγους.Το 2019 η ομάδα επανασυστάθηκε, και συμμετέχει στη Β΄ κατηγορία. Από το 2025 αγωνίζεται στην Α΄ κατηγορία.

## Αξιόλογοι παίκτες
* Μάικ Τζόουνς

## Τίτλοι-Διακρίσεις
* Α΄ Κατηγορία:
** Πρωταθλήτρια (2): 1966-67, 1967-68

* Β΄ Κατηγορία:
** Πρωταθλήτρια (5): 2002, 2004, 2009, 2022, 2025

*Κύπελλο Κύπρου Β΄ κατηγορίας:
**Κυπελλούχος (2): 2009, 2022

## Παραπομπές


## Πηγές
*
*
*

## Εξωτερικοί σύνδεσμοι

* 
* 
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1931

Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Διγενής Ακρίτας Μόρφου

Ο **Διγενής Ακρίτας Μόρφου** είναι ένα κυπριακό αθλητικό σωματείο το οποίο προέρχεται από τη Μόρφου της επαρχίας Λευκωσίας. Μετά την τουρκική εισβολή στην Κύπρο του 1974, ο Διγενής είναι ένα προσφυγικό σωματείο το οποίο από τότε εδρεύει στη Λευκωσία. Σήμερα διατηρεί τμήματα ποδοσφαίρου και καλαθοσφαίρισης.

## Ίδρυση
Ο Διγενής Ακρίτας Μόρφου ιδρύθηκε στις 23 Απριλίου 1931. Το σωματείο ιδρύθηκε από μια ομάδα 38 ευέλπιδων της Μόρφου. Η συγκέντρωση για την ίδρυση του σωματείου έγινε στο σπίτι που γεννήθηκε και μεγάλωσε ο Λουκής Ακρίτας. Στο σωματείο δόθηκε το όνομα Διγενής Ακρίτας ώστε να συνοψίζει την εθνική δράση του σωματείου αλλά και λόγω μιας παράδοσης που ήθελε το Διγενή Ακρίτα να έχει ζήσει στην ακριτική Μόρφου. Σκοποί του σωματείου ήταν η  εθνική, ηθική, καλλιτεχνική, πνευματική και πολιτιστική ανάπτυξη του λαού και ειδικά της νεολαίας, η τόνωση και διάδοση των ελληνοχριστιανικών ιδεωδών και η παραγωγή, ανάπτυξη και καλλιέργεια του αθλητισμού.

## Έμβλημα και χρώματα
Έμβλημα του σωματείου είναι ο τοξότης και χρώματα του το πράσινο και το άσπρο.

## Ποδόσφαιρο

Μετά την ίδρυση του ο Διγενής δημιούργησε ποδοσφαιρική ομάδα η οποία αγωνιζόταν στα αγροτικά πρωταθλήματα της επαρχίας Κερύνειας. Το 1968 εντάχθηκε στην Κυπριακή Ομοσπονδία Ποδοσφαίρου (ΚΟΠ) σαν σωματείο Β΄ κατηγορίας.

Η ποδοσφαιρική ομάδα μετράει 15 συμμετοχές στην Α΄ κατηγορία Κύπρου, έχει τερματίσει μία φορά στη δεύτερη θέση, συμμετείχε μία φορά στο κύπελλο ΟΥΕΦΑ, έχει μια συμμετοχή σε τελικό κυπέλλου Κύπρου, έχει κατακτήσει δύο πρωταθλήματα Β΄ κατηγορίας και τρία πρωταθλήματα Γ΄ κατηγορίας, όπως και δύο κύπελλο Κύπρου Γ΄- Δ΄ κατηγορίας.

## Καλαθοσφαίριση

Η καλαθοσφαιρική ομάδα έχει κατακτήσει δύο πρωταθλήματα Α΄ κατηγορίας και πέντε πρωταθλήματα Β΄ κατηγορίας, όπως και δύο κύπελλα Κύπρου Β΄ κατηγορίας. Το τμήμα ανέστειλε τις δραστηριότητες του το 2010 λόγω οικονομικών δυσκολιών. Το 2019 η ομάδα επανασυστάθηκε σε συνεργασία με την ακαδημία καλαθοσφαίρισης NBA BC και συμμετείχε στη Β΄ κατηγορία. Απο το 2025 συμμετέχει στην Α΄ κατηγορία.

## Τίτλοι
### Ποδόσφαιρο
* Κύπελλο Κύπρου:
** Φιναλίστ (1): 2004

* Β΄ Κατηγορία:
** Πρωταθλήτρια (2): 1970, 2000

* Γ΄ Κατηγορία:
** Πρωταθλήτρια (3): 1988, 2019, 2023

*Κύπελλο Κύπρου Γ΄ – Δ΄ κατηγορίας:
**Κυπελλούχος (2): 2012, 2019
**Φιναλίστ (1): 2023

### Καλαθοσφαίριση
* Α΄ Κατηγορία:
** Πρωταθλήτρια (2): 1966-67, 1967-68

* Β΄ Κατηγορία:
** Πρωταθλήτρια (5): 2002, 2004, 2009,  2022, 2025

*Κύπελλο Κύπρου Β΄ κατηγορίας:
**Κυπελλούχος (2): 2009, 2022

## Παραπομπές


## Πηγές
*
*
*

## Βιβλιογραφία
*
*
*
*

## Δείτε ακόμη
* Ποδόσφαιρο στην Κύπρο

## Εξωτερικοί σύνδεσμοι

* 
* Προφίλ στην ιστοσελίδα της Κυπριακής Ομοσπονδίας Ποδοσφαίρου 
* 
*

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1931
Κατηγορία:Κυπριακοί προσφυγικοί αθλητικοί σύλλογοι
Γιώργος Πρίσκας

Ο **Γιώργος Πρίσκας** (γενν. Ιωάννινα 1959 - 2003) ήταν Έλληνας ποδοσφαιριστής που αγωνιζόταν ως αμυντικός. Διακρίθηκε
για τη φυσική του κατάσταση, τις αμυντικές του ικανότητες και για τον χαρακτήρα του.

Ξεκίνησε την ποδοσφαιρική καριέρα του από την Προοδευτική Περάματος με την οποία αγωνίστηκε με επιτυχία. Το ταλέντο του είδαν γρήγορα στον ΠΑΣ Γιάννινα, όπου τον απέκτησαν το 1978.

Με τη φανέλα του ΠΑΣ Γιάννινα βίωσε τις καλύτερες ημέρες στην ποδοσφαιρική του καριέρα, όπου αγωνίστηκε κυρίως σε Α' Εθνική και λιγότερο στη Β' Εθνική, μέχρι το 1989 που σταμάτησε την καριέρα του. Συνολικά με τη φανέλα του ΠΑΣ, είχε 186 συμμετοχές, από τις οποίες οι 136 ήταν σε επίπεδο Α' Εθνικής και οι 50 στη Β' Εθνική.

Το καλοκαίρι του 2003, συγκεκριμένα στις 9 Ιουλίου 2003, κατά τη διάρκεια αγώνα παλαιμάχων ΠΑΣ Γιάννινα - Καλαμάτα, απεβίωσε προδομένος από την καρδιά του, σε ηλικία μόλις 44 χρονών.

Προς τιμή του, δόθηκε το όνομά του στο Δημοτικό Αθλητικό Κεντρο του Περάματος Ιωαννίνων.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Παντάρης ο Γελαίος

[μικρογραφία|[Δίδραχμο του 510-500 π.Χ. της Γέλας]]
Ο **Παντάρης ο Γελαίος** (γιος του Μενεκράτη, 6ος αιώνας π.Χ.) ήταν τύραννος της Γέλας στη Σικελία κατά τα τέλη του 6ου αιώνα π.Χ., και αναφέρεται πως ήταν ο πρώτος από τους ηγεμόνες των σικελικών πόλεων ο οποίος υπήρξε ολυμπιονίκης, καθώς το 508 π.Χ. στέφθηκε νικητής στο αγώνισμα του τέθριππου στην 68η διοργάνωση των ολυμπιακών αγώνων της αρχαιότητας. Γιος του και διάδοχός του το 505 π.Χ. ήταν ο Κλέανδρος.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Έλληνες τύραννοι
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες από την Μεγάλη Ελλάδα
Κατηγορία:Αρχαίοι ολυμπιονίκες (6ος αιώνας π.Χ.)
Ακραία (αρχαία πόλη)

Η **Ακραία** (αρχαία: *Ἀκριαί*) ή **Ακριές** ή **Άκριον**, ήταν αρχαία πόλη στις νότιες ακτές της Πελοποννήσου στη Λακωνία. Ο περιηγητής του 2ου αιώνα μ.Χ. Παυσανίας, ανέφερε πως στην πόλη υπήρχε ναός και μαρμάρινη απεικόνιση της Μητέρας Θεάς (θεότητα των Κάβειρων), με τους κατοίκους της πόλης να ισχυρίζονται πως ήταν ο παλαιότερος αφιερωμένος στη θεά που υπήρχε στην Πελοπόννησο. Συμπληρωματικά ο Παυσανίας αναφέρει πως γνώριζε ότι οι Μαγνήσιοι του Μαιάνδρου στα βόρεια του όρους Σϊπυλου στην Ιωνία, κατείχαν ακόμα παλαιότερη απεικόνιση την οποία είχε φτιάξει ο μυθικός Βροτέας, γιος του Ταντάλου. Σε πολύ κοντινή περιοχή βρίσκεται σήμερα η Κοκκινιά Λακωνίας στον δήμο Ευρώτα.

Η πόλη φέρεται να ονομάστηκε από τον ιδρυτή της ο οποίος ονομαζόταν Ακρίας, ο οποίος είχε έρθει από την Σπάρτη, ενώ κάτω από τη θάλασσα διασώζονται ερείπια της αρχαίας πόλης.

Από την Ακραία καταγόταν ο Νικοκλής, πολυολυμπιονίκης των αρχαίων ολυμπιακών αγώνων στα αγωνίσματα δρόμου, ο οποίος υπήρξε 5 φορές νικητής κατά τη διάρκεια 2 ολυμπιακών αγώνων, στα αγωνίσματα του οπλίτη δρόμου, δίαυλου, και δόλιχου στην 170η διοργάνωση του 100 π.Χ., και στο στάδιο και ένα άγνωστο αγώνισμα δρόμου στην 171η του 96 π.Χ.. Έχει ανακαλυφθεί ο ανδριάντας του, και από το 1986 διοργανώνεται ετησίως στην περιοχή η εορτή των *Νικόκλειων* με πολιτιστικές και αθλητικές εκδηλώσεις και αγώνα δρόμου από την Κοκκινιά έως την Γλυκόβρυση.

## Παραπομπές


Κατηγορία:Πόλεις της αρχαίας Λακωνίας
Κατηγορία:Δήμος Ευρώτα
Κλεοσθένης ο Επιδάμνιος

Ο **Κλεοσθένης ο Επιδάμνιος** (γιος του Πόντη, 6ος αιώνας π.Χ.) ήταν αρχαίος Έλληνας ολυμπιονίκης από την Επίδαμνο ο οποίος στέφθηκε νικητής στο αγώνισμα του τέθριππου στους 66ους (516 π.Χ.) ολυμπιακούς αγώνες της αρχαιότητας. Ο ιστορικός του 2ου αιώνα μ.Χ. Παυσανίας αναφέρει πως τα ονόματα των αλόγων του ήταν *Κόραξ*, *Κνακίας*, *Φοίνιξ*, και *Σάμος*, καθώς και πως μετά τη νίκη του ο Νικοκλής ανέγειρε ανδριάντα του εαυτού του καθώς και ανδριάντα για τον οδηγό του άρματος στην Ολυμπία.

Το συνοδευτικό γλυπτό του άρματος ήταν έργο του γλύπτη Αγελάδα και έφερε το ελεγειακό επίγραμμα *Κλεοσθένης μ᾽ ἀνέθηκεν ὁ Πόντιος ἐξ Ἐπιδάμνου, νικήσας ἵπποις καλὸν ἀγῶνα Διός* (*Ο Κλεοσθένης, γιος της Επιδάμνου, με αφιέρωσε μετά τη νίκη με τους ίππους του στους ένδοξους αγώνες του Δία*).

## Παραπομπές


5. Όερντ Κοτζαι. (Ελληνικά) Μυθιστόρημα. Ο τρυφερός ολυμπιονίκης. Εκδόσεις Οσελοτος Δεκέμβριος 2021
https://issuu.com/ocelotos/docs/o_tryferos_olympionikis 
ISBN 978-618-205-209-9

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι Ηπειρώτες ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Πολυπείθης ο Λακεδαιμόνιος

Ο **Πολυπείθης ο Λακεδαιμόνιος** (γιος του Καλλιτέλη, 6ος-5ος αιώνας π.Χ.) ήταν αρχαίος Έλληνας ολυμπιονίκης από τη Σπάρτη, ο οποίος στέφθηκε νικητής στο αγώνισμα του τέθριππου στους 74ους ολυμπιακούς αγώνες της αρχαιότητας (484 π.Χ.), και στην Ολυμπία υπήρχε ένα μικρό μνημείο άρματος ως ανάμνηση της νίκης του. Ο πατέρας του ο Καλλιτέλης, υπήρξε ολυμπιονίκης της πάλης στους 68ους αγώνες το 508 π.Χ.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου‎
Κατηγορία:Αρχαίοι ολυμπιονίκες (5ος αιώνας π.Χ.)
Βαγγέλης Λιάπης

Ο **Βαγγέλης Λιάπης** (1914 - 2008) ήταν Έλληνας μελετητής και λαογράφος.

## Βίος
Γεννήθηκε στις 14 Αυγούστου 1914 στην Ελευσίνα. Είχε αρβανίτικη καταγωγή. Το 1932 εισήχθη στη Νομική Σχολή του Εθνικού και Καποδιστριακού Πανεπιστημίου Αθηνών. Από το 1939 έως το 1940 υπηρέτησε στον Ελληνικό Στρατό και πολέμησε στον Ελληνοϊταλικό Πόλεμο. Μετά τον πόλεμο, από τον Ιανουάριο έως το Μάρτιο του 1945 φυλακίστηκε εξ αιτίας φιλοκομμουνιστικών δραστηριοτήτων. Έζησε το μεγαλύτερο μέρος της ζωής του στη Ελευσίνα, όπου και απεβίωσε στις 12 Φεβρουαρίου 2008.

## Έργα
Στη διάρκεια της ζωής του έγραψε 39 βιβλία, σχετικά με την λαογραφία της πατρίδας του Ελευσίνας, αλλά και τους Αρβανίτες γενικότερα. Το 1985 κυκλοφόρησε από τις εκδόσεις Δωδώνη, το βιβλίο του «Αρβανίτικο Μοιρολόγι» γραμμένο σε ελληνική και αλβανική γραφή, με αντικείμενο τα αρβανίτικα μοιρολόγια στον ελλαδικό χώρο, με επίκεντρο την Αττική. Το 1995 ο Σαλί Μπερίσα, τότε Πρόεδρος της Αλβανίας, του απένειμε μετάλλιο πρώτης τάξης του Τάγματος *Naim Frashëri*, για τις αλβανολογικές του μελέτες. Το 1997 έγινε επίτιμο μέλος της Αλβανικής Ακαδημίας Επιστημών.

## Πηγές


Κατηγορία:Αρβανίτες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες λαογράφοι
Κατηγορία:Αλβανολόγοι
Κατηγορία:Μέλη της Ακαδημίας Επιστημών της Αλβανίας
Πολυκλής ο Λακεδαιμόνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης (432 π.Χ.) διοργάνωσης των αρχαίων ολυμπιακών αγώνων.]]
Ο **Πολυκλής ο Λακεδαιμόνιος** (5ος αιώνας π.Χ.) ή **Πολυκλέας** ή **Πολύχαλκος**, ήταν αρχαίος Έλληνας ολυμπιονίκης από την Σπάρτη ο οποίος στέφθηκε νικητής στο αγώνισμα του τέθριππου στους 85ους (440 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία κατά την διήγηση του Παυσανία κρατούσε μια κορδέλα στο δεξί του χέρι, και από κάτω υπήρχαν 2 παιδιά τα οποία ζητούσαν την κορδέλα, ενώ η επιγραφή του ανδριάντα ανέφερε πως υπήρξε περιοδονίκης στο ίδιο αγώνισμα, με νίκες στα Πύθια, Νέμεα και Ίσθμια. 

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Περιοδονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του τέθριππου‎
Κατηγορία:Αρχαίοι ολυμπιονίκες (5ος αιώνας π.Χ.)
Μεγακλής ο Αθηναίος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20452-432%20BC,%20Olympia.%2082-87th%20Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 87ης (432 π.Χ.) διοργάνωσης των αρχαίων ολυμπιακών αγώνων.]]
Ο **Μεγακλής ο Αθηναίος** (5ος αιώνας π.Χ.), ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα του τέθριππου στους 86ους (436 π.Χ.) ολυμπιακούς αγώνες της αρχαιότητας. Είναι πιθανό πως σύμφωνα με τον 7ο Πυθιόνικο του Πινδάρου γίνεται αναφορά στον πατέρα του Μεγακλή ο οποίος υπήρξε Πυθιονίκης και ονομαζόταν επίσης Μεγακλής, και πως ήταν απόγονος του ολυμπιονίκη Αλκμαίωνα.

## Πίνδαρος, Ἐπίνικοι,Πυθιόνικοι
Πίνδαρος - ΕΒΔΟΜΟΣ ΠΥΘΙΟΝΙΚΟΣ  Πίνδαρος - ΕΒΔΟΜΟΣ ΠΥΘΙΟΝΙΚΟΣ

## Εξωτερικοί σύνδεσμοι

## Παραπομπές


## Δείτε επίσης
* Αλκμαίων ο Αθηναίος

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (5ος αιώνας π.Χ.)
Αλίσια Βικάντερ

Η **Αλίσια Βικάντερ** (*Alicia Amanda ­Vikander*, 3 Οκτωβρίου 1988) είναι Σουηδή ηθοποιός και πρώην χορεύτρια. Γεννήθηκε το 1988 στο Γκέτεμποργκ της Σουηδίας.

## Καριέρα
Το 2011 έλαβε το Βραβείο Ανερχόμενης Ηθοποιού στο Διεθνές Φεστιβάλ Κινηματογράφου του Βερολίνου. Το 2015 κέρδισε το Όσκαρ Β' γυναικείου ρόλου για την ταινία *[[Το κορίτσι από τη Δανία (ταινία)|Το κορίτσι από τη Δανία]],* ενώ ήταν υποψήφια και για Χρυσή Σφαίρα. Επίσης, το 2015 έπαιξε στην ταινία *Από μηχανής* (*Ex Machina)* και προτάθηκε για Χρυσή Σφαίρα Β' Γυναικείου Ρόλου.

## Φιλμογραφία
*2009 Till det som är vackert
*2011 Kronjuvelerna
*2012 Ο έρωτας της βασίλισσας
*2012 Άννα Καρένινα
*2013 Ο άνθρωπος που πούλησε τον κόσμο
*2014 Ο νόμος της σιωπής
*2014 Ο έβδομος γιος
*2015 Κωδικό Όνομα U.N.C.L.E.
*2015 Ex Machina
*2015 Το κορίτσι από τη Δανία
*2015 Ο σεφ που έπαιζε με τη φωτιά
*2016 Τζέισον Μπορν 
*2016 Το φως ανάμεσα στους ωκεανούς 
*2017 Tulip Fever
*2017 Submergence 
*2018 Tomb Raider
## Προσωπική ζωή
To 2014 σύναψε σχέση με τον Μάικλ Φασμπέντερ και το 2017 παντρεύτηκαν.
## Παραπομπές


Κατηγορία:Σουηδοί χορευτές
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Σουηδές ηθοποιοί κινηματογράφου
Κατηγορία:Σουηδές ηθοποιοί τηλεόρασης
Χριστόφορος Λιοντάκης

Ο **Χριστόφορος Λιοντάκης** (1945–2019) ήταν βραβευμένος Έλληνας ποιητής και μεταφραστής.

## Βιογραφία
Γεννήθηκε το 1945 στο Ηράκλειο Κρήτης και σπούδασε νομική στο Πανεπιστήμιο Αθηνών και Φιλοσοφία της Νομικής στο Πανεπιστήμιο Σορβόννης, στο Παρίσι. Η πρώτη του συλλογή ποιημάτων δημοσιεύθηκε το 1973.

Ανήκε στην αποκαλούμενη *[[Γενιά του '70]]*, μαζί με άλλους συγγραφείς που άρχισαν να δημοσιεύουν τα έργα τους κατά τη δεκαετία του 1970, και κυρίως προς το τέλος της στρατιωτικής δικτατορίας και τα πρώτα χρόνια της Μεταπολίτευσης.

Το 2000 έλαβε το Κρατικό Βραβείο Ποίησης για τη συλλογή ποιημάτων του *Με το φως* που δημοσιεύθηκε το 1999. Επίσης, για την ίδια συλλογή ποιημάτων έλαβε το βραβείο του διακεκριμένου λογοτεχνικού περιοδικού *[[Διαβάζω (περιοδικό)|Διαβάζω]]*. Το Γαλλικό Υπουργείο Πολιτισμού του απένειμε το μετάλλιο του Ιππότη της Τάξεως των Τεχνών και των Γραμμάτων, ενώ ο Δήμος Ηρακλείου του απένειμε το Λογοτεχνικό Βραβείο *[[Νίκος Καζαντζάκης]]*. Το 2012 έλαβε για το ποιητικό του έργο, το Βραβείο Ιδρύματος Κώστα και Ελένης Ουράνη της Ακαδημίας Αθηνών.

Πέθανε στις 26 Ιουλίου 2019, μετά από προβλήματα υγείας που αντιμετώπιζε.

## Εργογραφία

### Ποίηση
* *Το τέλος του τοπίου*, 1973
* *Μετάθεση*, 1976
* *Υπόγειο γκαράζ*, 1978
* *Ο Μινώταυρος μετακομίζει*, 1982
* *Ο ροδώνας με τους χωροφύλακες*, 1988
* *Με το φως*, 1999
* *Αθηναϊκό μειδίαμα*, 2009
* *Στο τέρμα της πλάνης*, 2010
* *Εικόνες που επιμένουν*, 2012

### Πεζογραφία
* *Νυχτερινό γυμναστήριο*, 1993

### Επιλεγμένες μεταφράσεις
* *Αρμάνς (Armance)*, του Σταντάλ, 1978
* *Οι τάφοι της Ραβέννας (Les Tombeaux de Ravenne)*, του Υβ Μπονεφουά 1981
* *Ο σκοινοβάτης*, του Ζαν Ζενέ, 1986
* *Μια εποχή στην Κόλαση (Une Saison en Enfer)*, του Αρθούρου Ρεμπώ, 2004

## Σημειώσεις


## Πηγές
* 
* 
* 

## Εξωτερικοί σύνδεσμοι
* Συνέντευξη του Χριστόφορου Λιοντάκη στη Μαρία Θερμού, εφημερίδα *Το Βήμα*, 25/11/2012

Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ποιητές
Κατηγορία:Νεοέλληνες ποιητές
Σεμπάστιαν Κοχ

Ο **Σεμπάστιαν Κοχ** (γερμ.:*Sebastian Koch*) είναι Γερμανός ηθοποιός. 

Γεννήθηκε το 1962 στην Καρλσρούη, μεγάλωσε στη Στουτγκάρδη και ζει στο Βερολίνο. Είναι απόφοιτος της δραματικής σχολής Otto Falkenberg. Έχει πρωταγωνιστήσει σε πολλές ταινίες στην Ευρώπη και στις ΗΠΑ, μεταξύ αυτών: ''Μαύρη λίστα'', *[[Οι ζωές των άλλων]]* και ''Ο Θεός αγαπάει το χαβιάρι''.

## Ενδεικτική φιλμογραφία

### Κινηματογράφος
*1991 Transit
*1995 Φλερτ
*2002 Αμήν.
*2004 Tödlicher Umweg
*2006 Μαύρη λίστα
*2006 The Shell Seekers
*2006 Οι ζωές των άλλων
*2009 Effie Briest
*2011 Ο άγνωστος
*2011 Albatross
*2012 Suspension of Disbelief
*2012 Ο Θεός αγαπάει το χαβιάρι
*2013 Πολύ σκληρός για να πεθάνει σήμερα
*2013 The Galapagos Affair: Satan Came to Eden
*2015 Η γέφυρα των κατασκόπων
*2015 Το κορίτσι από τη Δανία
*2016 Nebel im August
*2018 Μη χαμηλώνεις το βλέμμα

### Τηλεόραση
*1987 Tatort 
*2001 Die Manns - Ein Jahrhundertroman 
*2002 Ναπολέων
*2005 Speer und er
*2009 Ο θαλασσόλυκος
*2015 Homeland

## Παραπομπές


## Εξωτερικοί σύνδεσμοι
*Επίσημη ιστοσελίδα
*Ο Κοχ στην IMDb

Κατηγορία:Γερμανοί ηθοποιοί θεάτρου
Κατηγορία:Γερμανοί ηθοποιοί κινηματογράφου
Κατηγορία:Γερμανοί ηθοποιοί τηλεόρασης
Προσήλιο Πιερίας

*Για οικισμούς με το ίδιο όνομα δείτε το λήμμα: [[Προσήλιο]]*

thumb|Προσήλιο Πιερίας
Το **Προσήλιο** είναι οικισμός της Πιερίας, με 158 μόνιμους κατοίκους, σύμφωνα με την απογραφή του 2011, που απέχει 5 χιλ από το κέντρο της Κατερίνης. Αυτοδιοικητικά υπάγεται στην Δημοτική Κοινότητα Σβορώνου της Δημοτικής Ενότητας Κατερίνης του Δήμου Κατερίνης.

Ονομάστηκε έτσι επειδή είναι κτισμένο στην άκρη του Σβορώνου, σε μία πλαγιά. Παλαιότερα αυτό το μέρος ονομαζόταν Παράγκες  επειδή οι πρώτοι κάτοικοι που ήρθαν στην περιοχή αυτή, ήταν Πόντιοι πρόσφυγες από τη σημερινή Τουρκία και είχαν κτίσει τα σπίτια τους πρόχειρα, με λαμαρίνες και λάσπη.

Οι κάτοικοι του συνοικισμού ήρθαν εκεί το 1928 και ήταν Πόντιοι από τη Σιούγκοβα (Πλατανάκια Σερρών) . Η ονομασία του οφείλεται στο γεγονός ότι ήταν το τελευταίο σπίτι που υπήρχε και το έβλεπε ο ήλιος.

Για αρκετά χρόνια υπαγόταν στην Κοινότητα Σβορώνου. Μετά το 1998 με το Νόμο Καποδίστρια υπάχθηκε στο Δήμο Κατερίνης.

Στην περιοχή βρίσκεται το Εκκλησιαστικό Γηροκομείο Κατερίνης, ο ναός της Αγίας Σοφίας που δίπλα του είναι το κτιριακό συγκρότημα που στεγαζόταν το πρώην Ιερατικό Σχολείο Δευτέρας Ευκαιρίας Κατερίνης (ΙΣΔΕK) εκκλησιαστικής δια βίου εκπαίδευσης διετούς διάρκειας. Όλες οι υπηρεσίες (σχολείο, ιατρείο κλπ.) του Σβορώνου εξυπηρετούν και τους λιγοστούς κατοίκους στο Προσήλιο.

## Παραπομπές


Προσήλιο
Προσήλιο
Θεοφάνης Πανταζής

Ο **Θεοφάνης Πανταζής** (1879 - 20 Οκτωβρίου 1960) ήταν Έλληνας πολιτικός.

## Βιογραφικά στοιχεία
Γεννήθηκε το 1879. 
Εξελέγη βουλευτής Δράμας (Μάιος 1915). 

Πέθανε σε ηλικία 81 ετών το 1960.

## Παραπομπές


Κατηγορία:Βουλευτές Δράμας
Μαΐστρος

Ο **μαΐστρος** ή maestro (λατινόφωνες χώρες) είναι ο βορειοδυτικός άνεμος για τους ναυτικούς. Συχνά αναφέρεται και ως **μαϊστράλι**, όρος που έχει κυριαρχήσει και στην καθημερινή ζωή, εκτοπίζοντας σε μεγάλο βαθμό την αρχαιοελληνική «Σκίρων». Πνέει κατά τη μεγαλύτερη διάρκεια του καλοκαιριού, ως άνεμος από ασθενούς/μέτριας έντασης (3-5 μποφόρ) έως και αρκετά ισχυρής έντασης (6-8 μποφόρ) υπό συγκεκριμένες όμως περιπτώσεις και όχι συχνά. Είναι ένα φρέσκο αεράκι που συνοδεύεται από πολύ καλές καιρικές συνθήκες με απουσία φαινομένων αλλά αυξημένη υγρασία κυρίως τις νυχτερινές ώρες ώπου εξασθενεί σημαντικά.

Διατηρείται και στην ποίηση και στο τραγούδι, ως μία από τις πλέον συνήθεις αναφορές σε καιρικά φαινόμενα.

Κατηγορία:Άνεμοι
Ιωάννης Βενιέρης

Ο **Ιωάννης Βενιέρης** (πέθανε στις 25 Δεκεμβρίου 1960) υπήρξε Έλληνας πολιτικός από τις Κυκλάδες.

## Βιογραφικά στοιχεία
Εργάστηκε ως αρχιτέκτονας.

Εξελέγη βουλευτής Σύρου στις εκλογές του 1923.

Απεβίωσε στην Αθήνα το 1960 και κηδεύτηκε στις 26 Δεκεμβρίου 1960 από το Πρώτο Νεκροταφείο Αθηνών. Ήταν παντρεμένος με την Ελένη Βενιέρη και είχαν 1 γιο και 1 κόρη.

## Παραπομπές


Κατηγορία:Βουλευτές Σύρου
Λουί Πετί (Αρχιεπίσκοπος των Καθολικών στην Αθήνα)

Ο ** Λουί Πετί** (γαλλ. *Louis Petit*) (1868-1927) ήταν Γάλλος κληρικός, Αρχιεπίσκοπος των Καθολικών στην Αθήνα και βυζαντινολόγος.

## Βίος
Ο  Λουί Πετί γεννήθηκε στις 21 Φεβρουαρίου 1868 στην Viuz-la-Chiésaz, χωριό της Άνω Σαβοΐας της Γαλλίας. Σε νεαρή ηλικία εισήλθε στο τάγμα των Ασσομσονιστών. Όταν ολοκλήρωσε τις φιλοσοφικές και θεολογικές σπουδές του απεστάλη δύο φορές στην Κωνσταντινούπολη το 1893 και το 1895 μέχρι το 1908. Εκεί συνέγραψε βυζαντινολογικές μελέτες, το 1897 ίδρυσε το περιοδικό *[[Echos d'Orient]]*. και κατάρτισε βιβλιοθήκη με 40.000 τόμους. Το 1908 περιόδευσε σε βιβλιοθήκες της Ευρώπης, σε Φλωρεντία, Παρίσι, Μαδρίτη και Ρώμη. Στην τελευταία έμεινε μέχρι το 1912 με σκοπό την προετοιμασία της έκδοσης των κειμένων της συνόδου του Βατικανού του 1870
Τον Μάιο του 1912 στάλθηκε στην Αθήνα ως Αρχιεπίσκοπος των Καθολικών, όπου έμεινε μέχρι τον Μάιο του 1926, οπότε παραιτούμενος επέστρεψε στη Ρώμη.
Πέθανε στις 5 Νοεμβρίου 1927 .

## Επιστημονικά ενδιαφέροντα
Οι έρευνες του Πετί επικεντρώννται στην εκκλησιαστική ιστορία των ανατολικών εκκλησιών, την πατρολογία, τη λειτουργική, την αγιολογία, την ιστορία των συνόδων και το εκκλησιαστικό δίκαιο..

## Εξωτερικοί σύνδεσμοι
* Mgr Louis Petit, archevêque d'Athènes et délégué apostolique en Grèce, S. Salaville, Échos d'Orient Année 1912 Volume 15 Numéro 93 pp. 97-105

## Παραπομπές


## Πηγές
*Α. Σιγάλας, «*Louis Petit*», Ελληνικά, τομ.1 (1928), σελ. 228-229

Κατηγορία:Γάλλοι βυζαντινολόγοι
Κατηγορία:Αρχιεπίσκοποι
Κατηγορία:Επίσκοποι Αθηνών
Κατηγορία:Ρωμαιοκαθολικοί επίσκοποι
Κατηγορία:Καθολική Εκκλησία στην Ελλάδα
Διονυσία Παπαχρυσάνθου

Η **Διονυσία Παπαχρυσανθου** (1919-2003) ήταν Ελληνίδα Βυζαντινολόγος.

## Βίος
Η **Διονυσία Παπαχρυσάνθου** γεννήθηκε το 1919 στην Πάτρα. Το 1931 εγκαταστάθηκε με την οικογενειά της στην Αθήνα. Φοίτησε το 1937 στην Φιλοσοφική Σχολή Αθηνών. Το 1957 εγκαθίσταται στο Παρίσι και από το 1960 έγινε μέλος του Εθνικού Κέντρου Επιστημονικής Έρευνας της Γαλλίας (C.N.R.S).Κύριοπεδίο της έρευνάς της ήταν το Άγιο Όρος κατά τη Βυζαντινή εποχή. Εντάχθηκε στην ομάδα μελέτης και έκδοσης των αρχείων του Άθω , υπό την εποπτεία του Πωλ Λεμέρλ. Συνεργάστηκε στην έκδοση του αρχείου της Λαύρας (Actes des Lavra,τέσσερις τόμοι,1970-1977-1979-1982),όπου για πρώτη φορά εκδίδονταικαι σχολιάζονται διεξοδικά στο σύνολό τους τα μεσαιωνικά αρχεία της μεγαλύτερης αγιορεότικης μονής. Συνεργάστηκε στην έκδοση του αρχείου των Ιβήρων (τέσσερις τόμοι, 1985-1990-1994-1995)Εξέδωσε τα έγγραφα του Πρωτάτου (1975) και έλαβε το βραβείο της Γαλλικής Ακαδημίας και το αρχείο της Μονής Ξενοφώντος (1986) και βράβευτηκε από την Ακαδημία Αθηνών. Πέθανε στις 2 Αυγούστου 2003 στο Παρίσι.

## Παραπομπές


## Πηγές
* Μαρία Νυσταζοπούλου-Πελεκίδου, «Διονυσία-Ουρανία Παπαχρυσάνθου (1919-2003)», Βυζαντινά, τομ. 24 (2004),σελ. 557-559

Κατηγορία:Έλληνες βυζαντινολόγοι
Αγριόγατα των Άνδεων

Η **Αγριόγατα των Άνδεων** (*Leopardus jacobita*), είναι μία μικρή αγριόγατα, που ζει στην οροσειρά των Άνδεων και έχει χαρακτηριστεί από την IUCN ως «*Απειλούμενη*», αφού πιστεύεται ότι ζούνε λιγότερα από 2.500 άτομα στην άγρια φύση.

## Περιγραφή

Η Αγριόγατα των Άνδεων, έχει σταχτί - γκρι χρώμα στο κεφάλι, στα αυτιά και στο πρόσωπο. Οι περιοχές γύρω από τα χείλη και τα μάγουλα, έχουν λευκό χρώμα, με σκούρες καφέ ρίγες γύρω από τα μάτια και τα μάγουλα. Υπάρχουν κάποιες μαύρες κηλίδες στα μπροστινά πόδια, κίτρινες - καφέ ρίγες στα πλευρά και σκουρόχρωμοι δακτύλιοι στα πλευρά. Η μακριά και φουντωτή ουρά της, έχει 6 - 9 δακτυλίους, οι οποίοι έχουν χρώμα σκούρο καφέ ή μαύρου. Τα σημάδια των νεαρών, είναι πιο σκούρα από αυτά των ενηλίκων. Το μήκος των κρανίων των ενηλίκων, κυμαίνεται από 100,4 έως 114,8 mm και είναι μεγαλύτερα από αυτά της Αγριόγατας της Πάμπας ή της κατοικίδιας γάτας.

Η Αγριόγατα των Άνδεων, έχει μαύρη μύτη και χείλη και στρογγυλεμένα αυτιά. Στο πίσω μέρος της ουράς της, οι τρίχες, φτάνουν τα 40 - 45 mm. Τα ίχνη τους, έχουν μήκος 3,5 - 4 εκ. Τα «μαξιλαράκια» των ποδιών της, καλύπτονται από τρίχες.

Τα ενήλικα άτομα, έχουν μήκος από 57,5 έως 85 εκ., με 41,3 έως 48,5 εκ. μήκος ουράς. Το ύψος της στους ώμους, είναι περίπου 36 εκ., ενώ ζυγίζει μέχρι 5,5 κιλά.

## Κατανομή και οικότοποι
thumb|left|200px|Η Αγριόγατα των Άνδεων

Οι Αγριόγατες των Άνδεων, ζούνε στις Άνδεις, σε μεγάλα υψόμετρα. Στην Αργεντινή, ζουν σε υψόμετρο πάνω από 1800 μέτρα, ενώ στις νότιες πλαγιές των Άνδεων, σε υψόμετρα μεγαλύτερα των 4000 μέτρων, στη Χιλή, στη Βολιβία και στο κεντρικό Περού. Αυτές οι περιοχές, είναι άγονες, με αραιή βλάστηση, βραχώδεις και απότομες.

Οι οικότοποί τους, στις Άνδεις, είναι διασκορπισμένοι σε βαθιές κοιλάδες, όπου ζουν λαγοί, που αποτελούν την κύρια λεία τους. Σε όλη αυτή την περιοχή, το επίπεδο γενετικής ποικιλομορφίας, είναι πολύ χαμηλό.

Ενώ η κύρια λεία της είναι ο λαγός, είναι επίσης πιθανό ότι το Τσιντσιλά, είναι σημαντικό θήραμα της Αγριόγατας, ο πληθυσμός του οποίου, όμως, απειλείται λόγω του κυνηγιού και του εμπορίου γούνας. Δεδομένου ότι ζει μόνο στα ψηλά βουνά, οι άνθρωποι που ζουν στις πεδινές περιοχές, απειλούν τον πληθυσμό της Αγριόγατας των Άνδεων, λόγω της λαθροθηρίας. Συχνά, φονεύονται στη Χιλή και στη Βολιβία, λόγω τοπικών δεισιδαιμονιών.

## Οικολογία και συμπεριφορά
### Αναπαραγωγή
thumb|right|200px|Ο χάρτης κατανομής της Αγριόγατας των Άνδεων

Η εποχή του ζευγαρώματος, για τις Αγριόγατες των Άνδεων, λαμβάνει χώρα μεταξύ Ιουλίου - Αυγούστου, αλλά μπορεί να πραγματοποιηθεί και μεταξύ Νοεμβρίου - Δεκεμβρίου. Σε κάθε γέννα, γεννιούνται 1 ή 2 μικρά, κατά την άνοιξη ή το καλοκαίρι, όπου η τροφή για τα μικρά, είναι άφθονη.

## Ταξινόμηση

Παλαιότερα, η Αγριόγατα των Άνδεων, ανήκε στο γένος *[[Οριαίλουρος]]* (*Oreailurus*), με την ονομασία *Oreailurus jacobita*.Σήμερα ανήκει στο γένος Λεόπαρδος (*Leopardus*).

Κατηγορία:Αιλουρίδες
Κατηγορία:Θηλαστικά της Νότιας Αμερικής
Undercover (άλμπουμ)

Το **Undercover** είναι το 17ο βρετανικό και 19ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 7 Νοεμβρίου του 1983 μέσω της δισκογραφικής εταιρείας "Rolling Stones Records".

Οι ηχογραφήσεις του δίσκου ξεκίνησαν στο "Pathe Marconi Studios" του Παρισιού το Νοέμβριο του 1982 και μετά το διάλειμμα των Χριστουγέννων συνέχισαν και ολοκληρώθηκαν στη Νέα Υόρκη.

Το "*Undercover*" έλαβε θετικές κριτικές και ανέβηκε στην τρίτη θέση των βρετανικών τσαρτ και την τέταρτη θέση των αντίστοιχων αμερικάνικων, κάτι που απογοήτευσε το συγκρότημα μιας και οι οκτώ προηγούμενοι στούντιο δίσκοι τους είχαν ανέβει στην κορυφή του αμερικάνικου Billboard.

Πρώτο σινγκλ του άλμπουμ ήταν το "*Undercover of the Night*" που ανέβηκε στο # 11 στην Βρετανία και το # 9 στις Ηνωμένες Πολιτείες, ακολουθούμενο από το "*She Was Hot*" που ανέβηκε στο Top-50 και στις δύο πλευρές του Ατλαντικού.

## Λίστα Τραγουδιών
* *Όλα τα κομμάτια είναι συνθέσεις των [[Μικ Τζάγκερ]] και [[Κιθ Ρίτσαρντς]], εκτός αν σημειώνεται διαφορετικά.*

## Θέσεις τσαρτ

## Βραβεία
***Undercover*** *(άλμπουμ)*
* Ηνωμένο Βασίλειο (*BPI Certification*): Χρυσός 
* Ηνωμένες Πολιτείες (*RIAA Certification*): Πλατινένιος 
* Ισπανία (*PROMUSICAE Certification*): Χρυσός 

## Μέλη των Rolling Stones
Οι μουσικοί οι οποίοι ηχογράφησαν τα κομμάτια του "*Undercover*" ήταν οι εξής:
* **[[Μικ Τζάγκερ]]** - φωνητικά, κιθάρα, φυσαρμόνικα
* **[[Κιθ Ρίτσαρντς]]** - κιθάρα, φωνητικά, μπάσο
* **[[Ρον Γουντ]]** - κιθάρα, φωνητικά, μπάσο
* **[[Μπιλ Γουάιμαν]]** - μπάσο, κρουστά, πιάνο
* **[[Τσάρλι Γουάτς]]** - τύμπανα

;*Γκεστ συμμετοχές*
* **Τσακ Λιβέλ** - πιάνο, πλήκτρα
* **Ίαν Στιούαρτ** - πιάνο
* **Ντέιβιντ Σάνμπορν** - σαξόφωνο
* **CHOPS** - κόρνα
* **Σλάι Ντάνμπαρ** - κρουστά
* **Μουστάφα Σισέ** - κρουστά
* **Μπραμς Γκούντουλ** - κρουστά
* **Μάρτιν Ντίτσαμ** - κρουστά
* **Ρόμπι Σέικσπιρ** - μπάσο
* **Τζιμ Μπάρμπερ** - κιθάρα

## Παραπομπές


## Πηγές
* Undercover - The Rolling Stones | Songs, Reviews, Credits | AllMusic
* The Rolling Stones - Undercover | Sputnikmusic
* Undercover | The Rolling Stones

Κατηγορία:Δισκογραφία των Rolling Stones
Κατηγορία:Άλμπουμ του 1983
Εθνική Βενεζουέλας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Βενεζουέλας** είναι το αντιπροσωπευτικό συγκρότημα της Βενεζουέλας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βενεζουέλας (FVB).

## Ιστορία
Η Βενεζουέλα προκρίθηκε στους Ολυμπιακούς Αγώνες του 1992, όπως και στους Ολυμπιακούς Αγώνες του 2016. Επίσης φιλοξένησε το Προολυμπιακό τουρνουά του 2012, την πλέον διάσημη εκδήλωση καλαθοσφαίρισης στη χώρα. Αργότερα, η χώρα φιλοξένησε επίσης το Αμερικανικό Πρωτάθλημα του 2013.

Η ομάδα της Βενεζουέλας συμμετέχει σε διεθνείς διοργανώσεις της Διεθνούς Ομοσπονδίας Καλαθοσφαίρισης (FIBA), της Διεθνούς Ολυμπιακής Επιτροπής (ΔΟΕ), τους Παναμερικανικούς Αγώνες και τους Μπολιβαριανούς Αγώνες.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών της Βενεζουέλας βρισκόταν στη 28η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Βενεζουελα
Διοργανώσεις Ε.Π.Σ. Ημαθίας 1991–92

Στο πρωτάθλημα της Α΄ Κατηγορίας ΕΠΣ Ημαθίας της περιόδου **1991-1992** πρωταθλήτρια αναδείχθηκε η ομάδα της Νίκης Αγκαθιάς η οποία  κέρδισε την άνοδο στην Δ΄ Εθνική . Από την άλλη υποβιβάστηκαν στην Β΄ ΕΠΣ Ημαθίας οι Μπουτάρης Γιανακοχωρίου, Α.Ο. Μαρίνας, Θύελλα Στενημάχου και Προμηθέας Βέροιας, που τερμάτισαν στις τελευταίες θέσεις της βαθμολογίας.

## Α΄ Κατηγορία

## Β΄ Κατηγορία
### 1ος όμιλος

### 2ος όμιλος

## Γ΄ Κατηγορία

### 1ος όμιλος

### 2ος όμιλος

## Πηγές


Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 1991-1992
Μελίτη

Το όνομα **Μελίτη** μπορεί να αναφέρεται για:

* Μελίτη (αρχαία πόλη), καρχηδονιακορωμαϊκή αρχαία πόλη που βρίσκεται στη Μάλτα (σήμερα Μντίνα και Ραμπάτ) ή ελληνορωμαϊκή αναφορά στο ίδιο το νησί στο οποίο βρισκόταν η πόλη, δηλαδή την ίδια τη Μάλτα.
* Μελίτη Κεκροπίδας, αρχαίος αττικός δήμος της Κεκροπίδας φυλής.
* Μελίτη, αρχαία αναφορά για τη νήσο Σαμοθράκη,
* Μελίτη Φλώρινας, χωριό στο Νομό Φλώρινας,
* **Μελίτη**, όνομα πολλών χαρακτήρων στην ελληνική μυθολογία:
** Μελίτη, μια από τις Ωκεανίδες,
** Μελίτη, μια από τις Νηρηίδες
** Μελίτη (μυθολογία), μια από τις Ναϊάδες, κόρη του ποτάμιου θεού Αιγαίου ή του Μύρμηκα και μητέρα του Ύλλου (ενός από τους δυο γιους του Ηρακλή, που είχαν το ίδιο όνομα). Ήταν σύζυγος του Ηρακλή και επώνυμη ηρωίδα του αρχαίου αττικού δήμου της Μελίτης,
** Μελίτη, μία από τις τέσσερις κόρες του Ερασινού, η οποία έγινε ακόλουθος της Βριτόμαρτης,
** Μελίτη, η πρώτη σύζυγος του Αιγέα,
** Μελίτη, ένα από τα θύματα θυσίας του Μινώταυρου. 

## Δείτε επίσης
* *[[Μελίτη (θεατρικό έργο)|Μελίτη]]*, θεατρικό έργο του Πιερ Κορνέιγ.
Δυναμό ποδηλάτου

Το **δυναμό** είναι μία συσκευή που μετατρέπει μηχανική ενέργεια σε ηλεκτρική, χρησιμοποιώντας ένα μαγνήτη,  για να παράγει μαγνητικό πεδίο, μέσα στο οποίο περιστρέφεται ένα πηνίο σύρματος.Δηλαδή είναι μία ηλεκτρική γεννήτρια. Χαρακτηριστικό παράδειγμα είναι η συσκευή που τοποθετείται σε ποδήλατα,  για να τροφοδοτήσει με ηλεκτρική ενέργεια ενα μικρό λαμπτήρα ωστε να είναι εύκολη η οδήγηση τη νύχτα (το συγκεκριμένο δυναμό έχει κυλινδρικό σχήμα και προσαρμόζεται εφάπτοντας στον τροχό που γυρνά, όταν το ποδήλατο κινείται).

Ο Άγγλος χημικός και φυσικός Μάικλ Φαραντέι (Michael Faraday) (1791-1867) έφτιαξε πολλά ηλεκτρομαγνητικά μηχανήματα .Αυτός έφτιαξε το 1831 το πρώτο Δυναμό.
Ο Αμερικάνος επιστήμονας Henry (1797-1878) έφτιαξε ένα σχεδόν ίδιο πρωτότυπο. 
μικρογραφία|Δυναμό ποδηλάτου
Ωστόσο τα πρώτα μοντέλα που κυκλοφόρησαν φτιάχτηκαν από μία μηχανή του Γάλλου Antoine-Hippolyte Pixii (1808-1835). Όπως ο Φαραντέι, ο Pixii έκανε  έναν μαγνήτη να γυρνάει έτσι ώστε οι πόλοι να κουνιούνται με ένα κομμάτι  σίδερο τυλιγμένο με σύρμα .

Κατηγορία:Μαγνητισμός
Ντίλαν Έβερετ

Ο **Ντίλαν Έβερετ** (αγγλ.: *Dylan Everett*, γενν. 24 Ιανουαρίου 1995) είναι Καναδός ηθοποιός. Έγινε γνωστός από τη συμμετοχή του στη τηλεοπτική σειρά Ίντι, ως Μάρλον Παρκς. Γεννήθηκε στο Τορόντο του Καναδά το 1995.

## Σταδιοδρομία
Ο Έβερετ ξεκίνησε τη σταδιοδρομία του με τη συμμετοχή του σε δύο επεισόδια στη τηλεοπτική σειρά *The Doodlebops* το 2005. Το 2009, πήρε τον πρώτο του πρωταγωνιστικό ρόλο στη σειρά Ίντι, ως Μάρλον Παρκς και το 2010 ήταν πρωταγωνιστής στη σειρά *Wingin' It* του Family Channel

Τον Φεβρουάριο του 2012 συμμετείχε στη σειρά  ως Κάμπελ Σόντερς. Το 2014 συμμετείχε στη σειρά *Saved by the Bell*, του *Lifetime TV*, ως Ζακ Μόρις.

## Φιλμογραφία
### Κινηματογράφος

### Τηλεόραση

## Βραβεία

## Παραπομπές


## Εξωτερικοί σύνδεσμοι
* Ο Ντίλαν Έβερετ στο Internet Movie Database

Κατηγορία:Καναδοί ηθοποιοί τηλεόρασης
Αρισταίος ο Πρεσβύτερος

Ο **Αρισταίος ο Πρεσβύτερος** (370 – 300 π.Χ.) ήταν Έλληνας μαθηματικός ο οποίος διαδέχτηκε τον Εύδοξο τον Κνίδιο στη λειτουργία της σχολής της Κυρήνης, και είναι κυρίως γνωστός για την εργασία του στις κωνικές τομές.

## Περιγραφή
Ήταν σύγχρονος του Ευκλείδη, και πιθανώς πιο μεγάλος σε ηλικία από αυτόν. Πολύ λίγα είναι γνωστά για τη ζωή του εκτός από το ότι ο μαθηματικός του 4ου αιώνα μ.Χ., Πάππος ο Αλεξανδρινός, αναφέρει στo *Μαθηματικῶν συναγωγῶν βιβλία* τον Αρισταίο ως *πρεσβύτερο*, κάτι που πιθανώς σημαίνει πως υπήρχε και κάποιος άλλος μαθηματικός με το ίδιο όνομα ο οποίος ήταν νεώτερος. Στα γραπτά του αυτά ο Πάππος επαινεί τον Αρισταίο για το πεντάτομο έργο του *Στοιχεία των κωνικὠν τομών*, ενώ είναι πιθανό πως μια άλλη μελέτη που του αποδίδεται ως *Περί των κανονικών στερεών σωμάτων* πρόκειται για το ίδιο έργο. Αναφορά στο έργο του Αρισταίου έκανε και ο μαθηματικός του 2ου αιώνα μ.Χ. Υψικλής, αν και είναι πιθανό να αναφέρεται στον νεότερο.

Θεωρείται μια από τις σημαντικές πρώιμες μορφές των μαθηματικών σε ότι αφορά τις κωνικές τομές, μαζί με τους συγχρόνους του Μέναιχμο από την Προποντίδα και Ευκλείδη τον Αλεξανδρινό, με τον κορυφαίο μαθηματικό των κωνικών τομών να είναι ο Απολλώνιος ο Περγαίος αργότερα στο μέσο του 3ου αιώνα π.Χ. στην Αλεξάνδρεια.

## Παραπομπές


Κατηγορία:Αρχαίοι Έλληνες μαθηματικοί
Χάινριχ Κράμερ

Ο **Χάινριχ Κράμερ** (*Heinrich Kramer*, 1430 - 1505) ήταν Γερμανός κληρικός και ιεροεξεταστής.

Ο Χάινριχ αγαπούσε τον Θεό με ένα πολύ ιδιαίτερο τρόπο. Από το 1474 έως το 1484, ως ιεροεξεταστής φυλάκισε, βασάνισε και θανάτωσε χιλιάδες ανθρώπους στο Τιρόλο, το Σάλτσμπουργκ, τη Βοημία και τη Μοραβία.

Μαζί με τον Γιάκομπ Σπρένγκερ συνέταξαν το *[[Malleus Maleficarum]]*, όπου ισχυρίζονταν ότι είχαν εξουσιοδοτηθεί από τον Πάπα Ιννοκέντιο Η΄, μέσω της παπικής βούλας *Summis desiderantes affectibus* της 5ης Δεκεμβρίου του 1484, να ασκήσουν διώξεις κατά των μαγισσών σε όλη τη Γερμανία για να καταπολεμηθούν με σφοδρότητα οι δαιμονικές συνομωσίες ενάντια στη χριστιανοσύνη. Αμφότεροι οι Κράμερ και Σπρένγκερ ήταν πολυγραφότατοι συγγραφείς και μέρος του *Malleus Maleficarum* ενσωματώνει ένα περιεκτικό χειρόγραφο σχετικά με τη μαγική τέχνη, το οποίο είχε γράψει ο Κράμερ το 1485. Βασισμένο γενικά στη βιβλική δήλωση, «*καμία μάγισσα δεν πρέπει να αφήνεις να ζει*» (Έξοδος 22:17 [18]), το βιβλίο πήρε κάποια στοιχεία από τις Γραφές και από έργα του Αριστοτέλη, του Αυγουστίνου και του Θωμά Ακινάτη για να υποστηρίξει τους ισχυρισμούς του.

Ο Κράμερ και ο Σπρένγκερ προσπαθούσαν να αποσαφηνίσουν τα νοήματα και τα χαρακτηριστικά της μαγείας και να ξεκαθαρίσουν εντελώς την εικόνα της «μάγισσας». Το *Malleus Maleficarum*, γραμμένο στα λατινικά, το ολοκλήρωσαν το 1486 ως ένα εγχειρίδιο που απευθύνεται σε κυνηγούς μαγισσών και το οποίο βρίθει από μισογύνικες αναφορές. Σ' αυτό, οι δύο δομινικανοί μοναχοί συνέλεξαν όλες τις πληροφορίες σχετικά με την συνεργασία του σατανά με τις μάγισσες (μέρος Ι) και τις μεθόδους των μαγισσών (μέρος ΙΙ) από τις ανακρίσεις που οι ίδιοι είχαν πραγματοποιήσει. Επίσης, γίνεται αναφορά για την επιρροή της σελήνης: «*Τα άστρα μπορούν να επηρεάσουν ακόμα και τους ίδιους τους διαβόλους*».  

Οι Κράμερ και Σπρένγκερ υπέβαλαν το *Malleus Maleficarum* στη Σχολή Θεολογίας του Πανεπιστημίου της Κολωνίας στις 9 Μαΐου του 1487, ελπίζοντας ότι θα εγκριθεί. Τελικά το εξέδωσαν χωρίς έγκριση και το κείμενο έγινε τόσο δημοφιλές, ώστε πούλησε περισσότερα αντίτυπα από οποιοδήποτε άλλο έργο, εκτός της Βίβλου. Κατά τον 16ο αιώνα εκτελέστηκαν στην πόλη Τριρ περί τις επτά χιλιάδες, στην Τουλούζ περί τις τετρακόσιες και στη Μεγάλη Βρετανία πάνω από επτακόσιες «μάγισσες».


File:Institoris, Henricus – Opusculum in errores Monarchiae Antonii de Rosellis, 1499 – BEIC 11767369.jpg|*Opusculum in errores Monarchiae Antonii de Rosellis*, 1499


## Παραπομπές


## Εξωτερικοί σύνδεσμοι
*Ξαναζωντανεύοντας τον Μεσαίωνα Το Βήμα

Κατηγορία:Μεσαιωνικοί συγγραφείς
Κατηγορία:Δομινικανοί μοναχοί
Κατηγορία:Γερμανοί θεολόγοι
Ομοσπονδία Καλαθοσφαίρισης Βενεζουέλας

Η **Ομοσπονδία Καλαθοσφαίρισης Βενεζουέλας** (ισπανικά: *Federación Venezolana de Baloncesto*, FVB) είναι το όργανο διοίκησης της καλαθοσφαίρισης στη Βενεζουέλα. Εδρεύει στο Σαν Χουάν και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βενεζουέλας.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στη Βενεζουέλα
Εθνική Βραζιλίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Βραζιλίας** είναι το αντιπροσωπευτικό συγκρότημα της Βραζιλίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Βραζιλίας (CBB).

## Ιστορία
Η Βραζιλία, αποτελεί μέλος της Διεθνούς Ομοσπονδίας Καλαθοσφαίρισης (FIBA) από το 1935. Η εθνική ομάδα καλαθοσφαίρισης ανδρών της Βραζιλίας παραμένει μεταξύ των πιο επιτυχημένων στην Αμερική. Η πρώτη συμμετοχή της σε Ολυμπιάδα ήταν το 1936. Επίσης, για πρώτη φορά συμμετείχε σε Παγκόσμιο Κύπελλο το 1950 και η μόνη ομάδα εκτός από τις Ηνωμένες Πολιτείες που έχει εμφανιστεί σε κάθε Παγκόσμιο Κύπελλο.

## Στατιστικά
Για το 2025 (Σεπτέμβριος), η εθνική ομάδα καλαθοσφαίρισης ανδρών της Βραζιλίας βρισκόταν στη 10η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Βραζιλιας
Ανδρων
Μοντούλι

To **Μοντούλι** (Αγγλικά *Urban Ward Monduli*, Σουαχίλι *Monduli Mjini*), είναι Αστικό Τμήμα της Περιοχής Μοντούλι (*Monduli District*), στην Περιφέρεια Αρούσα (*Arusha Region*) της Τανζανίας.

Σύμφωνα με την Εθνική Απογραφή της Τανζανίας του 2012, ο πληθυσμός στο Τμήμα Αστικό Τμήμα Μοντούλι (*Monduli*), είχε πληθυσμό 7.796 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Αρούσα
* Περιοχή Μοντούλι
* Αρούσα

## Σημειώσεις


## Παραπομπές


## Εξωτερικοί σύνδεσμοι
*  https://web.archive.org/web/20170108104540/http://arusha.go.tz/index.php/councils/monduli-district-council?showall=&limitstart=

Κατηγορία:Επαρχία Μοντούλι
Κατηγορία:Τμήματα της Τανζανίας
Κατηγορία:Κατοικημένες περιοχές στην Περιφέρεια Αρούσα